Stormers-senter oor duikslag geskorsDie Stormers-senter Shaun Treeby is geskors ná ʼn gevaarlike duikslag in sy span se Superrugbywedstryd Saterdag teen die Blues op Nuweland. Die reeks se beheerliggaam, Sanzaar, sê in ʼn verklaring dat Treeby skuld voor die vuilspelkomitee erken het, en vir drie weke geskors is. Hy is deur die wedstrydkommissaris uitgewys. Die kommitee se voorsitter, Nigel Hampton, sê in die verklaring die oortreding het ʼn skorsing van ses weke geregverdig, maar Treeby se onberispelike gedrag regdeur sy lang beroepsloopbaan en sy skulderkenning is as versagtend geag en die straf tot drie weke verminder. Die Nieu-Seelander het vyf seisoene vir die Highlanders gespeel, voor hy vanjaar by die Stormers ingeval het.